Bad (מסע ההופעות)

Bad World Tour הוא שמו של מסע ההופעות הסולו הראשון שקיים הזמר מייקל ג'קסון לאחר הוצאת האלבום "Bad" בשנת 1987. מסע ההופעות, שזכה לחסות של חברת "פפסי" נמשך 16 חודשים, במהלכם הופיע ג'קסון 123 פעמים ב-15 מדינות שונות, בפני קהל של כ-4.4 מיליון צופים. ב-29 ביוני 1987 הודיע פרנק דילאו, מנהלו האישי של ג'קסון, על כוונתו של הזמר לצאת למופע הופעות סולו ראשון בקריירה. סיבוב ההופעות נפתח ביפן, הופעות ראשונות שקיים הזמר במדינה מאז 1973, אז הופיע עם "חמישיית ג'קסון". הכרטיסים ל-9 ההופעות שנקבעו מראש אזלו בתוך שעות וג'קסון נאלץ להוסיף 5 הופעות נוספות עקב הביקוש הגבוה. לצורך ההופעה הגיע ליפן מטוס ג'מבו חכור. המטוס הכיל ציוד שנפרק על ידי 22 משאיות עמוסות וכן פמליה של 132 מלווים. על הבמה הוצבו 700 פנסים, 100 רמקולים, 40 לייזרים, 3 מראות ו-2 מסכי ענק. בכל הופעה נעשה שימוש ב-70 תלבושות שונות. סיבוב ההופעות נפתח ב-12 בספטמבר בטוקיו. ב-14 ההופעות שהתקיימו ביפן צפו כ-570,000 צופים. ההופעה שהתקיימה ב-27 בספטמבר באצטדיון יוקוהמה שבעיר יוקוהמה צולמה והוקלטה ויצאה לשוק ב-2009 כדיסק כפול ו-DVD לצפייה בשם "One night in Japan". באוקטובר בוטלו הופעות שתוכננו להתקיים בפרת', אדלייד וניו זילנד בוטלו עקב העלות הגבוהה של הקמת הבמות - 8 מיליון דולר להופעה. החלק השני של הסיבוב החל ב-23 בפברואר בקנזס סיטי ובמהלכו התקיימו עוד 30 הופעות ברחבי ארצות הברית, שלאחריהן יצא סיבוב ההופעות למסע ברחבי אירופה. ב-23 במאי עלה המופע ברומא. הביקוש הגדול ביותר לכרטיסים נרשם בבריטניה, כאשר כל הכרטיסים לשבעת ההופעות שהתקיימו באצטדיון ומבלי, במהלך החודשים יולי ואוגוסט, נמכרו תוך זמן קצר. ניסיונות לקיום מופעים נוספים לא צלחו עקב מגבלות תאריכים. בהופעות אלו צפו 504,000 צופים, ביניהם גם הנסיכה דיאנה והנסיך צ'ארלס. ב-30 ביולי שידרה רשת NBC את התוכנית "Michael Jackson Around the World" - 90 דקות של תיעוד דקומנטרי של מסע ההופעות. הסבב האירופאי הסתיים ב-11 בספטמבר בהופעה שהתקיימה בליברפול, במהלכה נפגעו כ-1,550 צופים, בעיקר עקב צפיפות. בספטמבר חזר המסע לסבב נוסף בארצות הברית, שכלל 22 הופעות בחודש וחצי. בדצמבר התקיימו 9 הופעות נוספות בטוקיו. המסע הסתיים בנובמבר 1989 עם 5 הופעות שהתקיימו בלוס אנג'לס. בריאיון לתקשורת הישראלית בעת ביקורו של מייקל ג'קסון בישראל בשנת 1993, מפיק ההופעות העולמי של ג'קסון, מרסל אברם, טען שהיה ניסיון להביא את הזמר במהלך סיבוב ההופעות של BAD להופעה בישראל, אך ההופעה לא התקיימה לבסוף. "Wanna Be Startin' Somethin'" "Things I Do for You" "Off the Wall" "Human Nature" "This Place Hotel" "She's Out of My Life" מחרוזת שירי "חמישיית ג'קסון" "I Want You Back" "The Love You Save" "I'll Be There" "Rock with You" "Lovely One" "Bad Groove" (מעבר) "Workin' Day and Night" "Beat It" "Billie Jean" "Shake Your Body (Down to the Ground)" "Thriller" "I Just Can't Stop Loving You" (יחד עם שריל קרואו) "Bad" "Wanna Be Startin' Somethin'" "This Place Hotel" "Another Part of Me" "I Just Can't Stop Loving You" (יחד עם שריל קרואו) "She's Out of My Life" מחרוזת שירי "חמישיית ג'קסון" "I Want You Back" "The Love You Save" "I'll Be There" "Rock with You" "Human Nature" "Smooth Criminal" "Dirty Diana" "Thriller" "Bad Groove" Interlude "Workin' Day and Night" "Beat It" "Billie Jean" "Bad" הדרן "The Way You Make Me Feel" "Man in the Mirror" מדיה וקבצים בנושא Bad בוויקישיתוף "Jackson sets solo world tour", The Miami News, 30 June 1987 "Michael Jackson's new tour to start in Japan", Manila Standard, 2 July 1987 "The Michael Jackson Archives – Bad Japan Tour 1987", Geraldine Hosier. News of the World. 1987. Michael Jackson Craze hits Japan, New Straits Times. September 12, 1987. Jackson to Make First Solo U.S. Tour, Richard Harrington (The Washington Post). January 12, 1988. "Bad tour news", The Age. October 30, 1987 "Stay up tonight to catch Michael Jackson on tour" Boca Raton News. 30 July 1988 "1,550 injured at Jackson concert", Pittsburgh Post-Gazette. 12 September 1988 Michael Jackson in Israel - Part 1/4, נבדק ב-2019-12-16